armvectores/hy_wikipedia_2023 huggingface dataset:
Իրբիտի մոտոցիկլերի պետական թանգարան

Իրբիտի մոտոցիկլերի պետական թանգարան (ռուս.՝ Ирбитский государственный музей мотоциклов), Ռուսաստանում պետական կարգավիճակ ունեցող մոտոցիկլերի միակ թանգարանը, որը գտնվում է Սվերդլովսկի մարզի Իրբիտ քաղաքում։


== Պատմություն ==
Թանգարանը պաշտոնապես բացվել է 2004 թվականի հունիսի 25-ին։ Այն ստեղծվել է Իրբիտի մոտոցիկլետների գործարանի (ԻՄԳ) հավաքածուների հիմքի վրա, որտեղ ավելի քան 60 տարի ձևավորվել է յուրահատուկ տեխնիկական ժողովածու, որը կոնստրուկտորների,  փորձարկողների և ինժեներների համար ծառայում է որպես ստեղծագործական լաբորատորիա։ Իրբիտ քաղաքի վարչակազմը Սվերդլովսկի նահանգապետի օժանդակությամբ ակտիվ մասնակցություն է ունեցել թանգարանի ստեղծման գործում` գործարանի սեփականատերերից ձեռք բերելով մոտոցիկլերի հավաքածուն։ 


== Թանգարանային ֆոնդ ==

Թանգարանային ֆոնդը հաշվվում է ավելի քան 120 տրանսպորտային միավոր։ Դրանք ոչ միայն ծանր դասի  մոտոցիկլետներ են, այլև ԻՄԳ-ի կողմից արտադրված ավտոմոբիլներ, ամենագնացներ, որոնք համալրում են թանգարանի տեխնիկական հավաքածուն 48 ներքին այրման շարժիչներով։ Թանգարանի մոտոցիկլերի հավաքածուն հազվագյուտ է, այն արտահայտում է հայրենական և համաշխարհային մոտոցիկլաշինության զարգացման  հիմնական ուղղությունները, որոնք ներկայացնում են Անգլիայի, Գերմանիայի, Իտալիայի, ԱՄՆ-ի և Ճապոնիայի առաջատար մոտոցիկլետային ընկերությունների մոդելները։ Արտասահմանյան բաժնում ներկայացված են Royal Enfield, Vinsent H.R.D., Triumph, Honda, Harley Davidson, Yamaha, Gillera, Ducati, BMW, HSU, Zundapp, Norton, AJS, BSA, Ariel մոտոցիկլետային ընկերությունները։
Թանգարանում պահվող գիտահետազոտական ինստիտուտների, Գլխավոր զրահատանկային վարչության, Համամիութենական կոնստրուկտորական բյուրոյի, Մոտոարդի ՀԳՀԻ տեխնիկական զեկույցները (ավելի քան  5 հազար) բացահայտում են հայրենական մոտոարտադրության կայացման պատմությունը 1940-2000 թվականները։ Թանգարանում հատուկ տեղ են գրավում հիշատակի անձնական ֆոնդերը, որոնք տեղեկություններ են պարունակում հայտնի մարդկանց  կյանքի ուղու և գիտա-ստեղծագործական գործունեության, նշանավոր տնօրենների, առաջատար կոնստուկտորների, ԻՄԳ-ի ինժեներների և գյուտարարների, իրբիտցի ԽՍՀՄ չեմպիոնների, մոտոսպորտի գծով տարբեր միջազգային մրցումներում հաղթողների մասին։      
Թանգարանի ցուցադրություններում կարելի է ծանոթանալ Իրբիտի մոտոգործարանի ստեղծման պատմությանը (1941-1945 թթ.) և համաշխարհային մոտոցիկլաշինության դրությանը մինչև 1940 թվականը, ԻՄԳ-ի արտադրության սերիական և փորձնական մոդելներին (1951-1995 թթ.), հնարավորություն ընձեռելով պատկերացում կազմել արտասահմանյան արտադրության մոտոցիկլետների առաջատար գործարանների կոնստրուկտորների ստեղծագործական պոտենցիալի մասին, թույլ տալով հետևել 1936-1989 թվականների ընթացքում Եվրոպայում, ԱՄՆ-ում և Ճապոնիայում մոտոարտադրության զարգացման պատմությանը։ Ռուսաստանի մոտոարշավորդների կյանքի, հանդիպումների և ստեղծագործությունների մասին այցելուներին կծանոթացնեն այդ թեմայով ցուցադրությունները։ Մեկ այլ ցուցադրություն տեղեկություններ է տալիս մոտոսպորտի Իրբիտյան դպրոցի, «Ուրալ» մոտոցիկլետներով իրբիտցիների կողմից սահմանած Գինեսի ռեկորդների մասին։ Թանգարանի գործունեության մեջ մեծ ուշադրություն է դարձվում բաց հրապարակներում տեխնիկայի արտագնա ցուցահանդեսների պարբերական կազմակերպմանը։


== Ծանոթագրություններ ==


== Արտաքին հղումներ ==
Պաշտոնական կայք
«Պուտտի» շատրվան

Շատրվան «Պուտտի» (գերմ.՝ Puttenbrunnen), Կալինինգրադ քաղաքում (մինչև 1945 թվականը` Քյոնիգսբերգ քաղաք) գտնվող պատմական շատրվան։


== Նկարագիր ==
Շատրվանի անվանումը առաջացել է իտալերեն «puttо» բառից, որը նշանակում է «մանկիկներ» (տես` Պուտտո)։ Հուշարձանը իրենից ներկայացնում է իրար ձեռք բռնած չորս գանգրահեր հրեշտակների կոմպոզիցիա։ Քանդակը պատրաստված է խեցեքարից։  


== Պատմություն ==
Շատրվանը ստեղծվել է 1908 թվականին գերմանացի քանդակագործ, Քյոնիգսբերգի գեղարվեստի ակադեմիայի պրոֆեսոր Ստանիսլավ Կաուերի կողմից։ Բացի շատրվանից Կալինինգրադում պահպանվել են քանդակագործի այլ աշխատանքներ ևս, հարթաքանդակներ շենքերի վրա (Ոստիկանական նախագահության շենք, գեղարվեստի ակադեմիա և այլն ) և քանդակներ («Նիմֆա», «Մայրը և երեխաները», Շիլլերի հուշարձանը և այլն)։
1912 թվականին Պոզեն քաղաքում (այժմ` Պոզնան, Լեհաստան) անցկացված շատրվանների միջազգային ցուցահանդեսում (գերմ.՝ Internationale Springbrunnenmessese) Կաուերի աշխատանքը զբաղեցնում է առաջին տեղը ։ Պոզենի բնակիչները ցանկացան գնել շատրվանը, սակայն Կաուերը նախընտրեց շատրվանը նվիրել Քյոնիգսբերգին։
Սկզբնապես շատրվանը տեղակայված էր Քյոնիգսբերգի ամրոցի զինվորական կալանատան կողքին, որտեղ էլ 1944 թվականին  վերապրել է բրիտանական ավիացիայի  ավիահարվածները։ Պատերազմից հետո շատրվանը տեղափոխվեց Դրումշտրասսե 25-29-ում գտնվող Համալսարանական հիվանդանոցի բակ (այժմ` Նավահանգստային հիվանդանոց, Հիվանդանոցային փողոց 34-38)։


== Ներկայիս վիճակ ==
Հիվանդանոցի տարածքում գտնվելու տարիներին շատրվանը չի վերականգնվել և քայքայվել է։   
Կալինինգրադի մարզային կառավարության 2007 թվականի մարտի 23-ի № 132 որոշմամբ շատրվանին շնորհվել է տարածաշրջանային մշակութային ժառանգության օբյեկտի կարգավիճակ, որը հետագայում վերահաստատվել է Կալինինգրադի մարզային կառավարության 2009 թվականի դեկտեմբերի 24-ի № 799 որոշմամբ։
2010 թվականից շատրվանը գտնվում է Համաշխարհային օվկիանոսի թանգարանի հաշվեկշռում և գտնվում է նրա տարածքում «Հին նավահանգիստ» լանդշաֆտային այգում։ 2011 թվականին ավարտվեց հուշարձանի համալիր վերակառուցումը, որի արժեքը կազմեց 23165000 ռուբլի։ Արխիվային լուսանկարների հիման վրա շատրվանը վերականգնվեց պետերբուրգյան «Ժառանգություն» արվեստանոցի կողմից։ 
Շատրվանը համարվում է գործող, ամեն տարի գարնանը ապրիլի վերջին օրը, թանգարանը կազմակերպում է շատրվանների սեզոնի հանդիսավոր բացումը։
2015 թվականից թանգարանում ցուցադրվում է Կաուերի մեկ այլ հայտնի ստեղծագործության «Գենիուս»-ի բարձրաքանդակի պատճենը, որը պահվում է Կալինինգրադի կերպարվեստի մարզային թանգարանում։


== Ծանոթագրություններ ==


== Արտաքին հղումներ ==
Описание фонтана на портале Prussia39
Сайт музея Мирового Океана
Մարի Ժաննա Դյուբարի

Մարիա Ժաննա Դյուբարի (ֆր.՝ Marie-Jeanne Bécu), կոմսուհի Դյուբարի (comtesse du Barry, օգոստոսի 19, 1743(1743-08-19)[…], Vaucouleurs - դեկտեմբերի 8, 1793(1793-12-08)[…], Փարիզ), Լյուդովիկոս 15-րդ թագավորի պաշտոնական սիրուհին, հարկահավաք Գոմարա դե Վոբերնի անօրինական դուստրը։ Բացի մոր (Բեկյու) և հոր (Գոմար) ազգանուններից, օգտագործել է նաև Լանժ (ֆր.՝ Lange) գրական անունը։


== Կենսագրություն ==
Երիտասարդության տարիներին մարմնավաճառ էր և դերձակուհի, այնուհետև  բնակություն է հաստատել կոմս Դյուբարի տանը։ Լյուդովիկոս 15-րդը կազմակերպեց նրա ամուսնությունը կոմս Դյուբարիի եղբոր հետ, 1769 թվականին նրան ներկայացրեց պալատին։
Նախարար Շուազելը փորձում էր նրան տապալել, բայց արդյունքում հանգեց իր տապալմանը։ Չնայած Մարին գրեթե չէր խառնվում կառավարական գործերին, սակայն նպաստեց դուքս դ՛Էգիլոնի առաջխաղացմանը, և պաշտպանեց նրան խորհրդարանի դեմ։
Լյուդովիկոս 15-րդի մահից հետո նա ձերբակալել և բանտարկել են վանքում։ 1775 թվականի ապրիլին կոմսուհի Դյուբարին ազատ արձակվեց։ 1776 թվականին նախարար Մորեպան հասավ թագավորի թույլտվությանը, որպեսզի Մարին վերադառնա Լուվեսենի կալվածք, որը Լյուդովիկոս 15-րդը Դյուբարիին էր հանձնել դեռևս 1769 թվականին։
Կոմսուհի Դյուբարիի համար ոսկերիչ Բոեմերը պատրաստել է թանկարժեք վզնոց, որը Լյուդովիկոս 15-րդի մահից հետո անցել է խաբեբաների ձեռքը և դարձել աղմկահարույց գործի պատճառ (տես՝ Թագուհու վզնոցը)։


== Կերպարը արվեստում ==


=== Գրականության մեջ ===
Հանդիսանում է Ալեքսանդր Դյումայի «Ժոզեֆ Բալզամո» (Joseph Balsamo, 1846—1848) ի հերոսներից մեկը
Հիշատակվել է նաև Ֆ. Մ. Դոստոևսկու «Ապուշը» և Թ. Դրայզերի «Ֆինանսստը» վեպերում


=== Թատրոնում ===
Դյուբարիին է նվիրված Կոլա Պորտերի մյուզիքլը (1939)։


=== Կինոյում ===
Մադամ դյու Բարի՝ չորս ֆիլմերի գլխավոր հերոսուհի.

Ջ. Գորդոն Էդվարդսի համր ապավենը (ԱՄՆ, 1917)։ Մադամ դյու Բարիին մարմնավորում է Տեդա Բարան։
Էռնստ Լյուբիչի համր ֆիլմը (Գերմանիա, 1919)։ Մադամ դյու Բարիին մարմնավորում է Պոլա Նեգրին։
Ուիլյամ Դիտերլսի սև-սպիտակ ֆիլմը (ԱՄՆ, 1934)։ Մադամ դյու Բարիին մարմնավորում է Դոլորես դել Ռիոն։
Քրիստիան-Ժակի գունավոր ֆիլմը (Ֆրանսիա, 1954)։ Մադամ դյու Բարիին մարմնավորում է Մարտին Կարոլը։


== Ծանոթագրություններ ==


== Գրականություն ==
«Дюбарри, Мари-Жанна»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Դավիթ Մելքոնյան

Դավիթ Լևոնի Մելքոնյան (հոկտեմբերի 19, 1940(1940-10-19), Երևան, Հայկական ԽՍՀ, ԽՍՀՄ), անեսթեզիոլոգ-ռեանիմատոլոգ։ Բժշկական գիտությունների դոկտոր (1997), պրոֆեսոր՝ (1997)։
Պատմաբան, մշակութաբան Էդուարդ և ՀԽՍՀ վաստակավոր երկրաբան Ռաֆայել Մելքոնյանների եղբայրն է։


== Կենսագրություն ==
1965 թվականին ավարտել է Երևանի պետական բժշկական համալսարանը։ 1976 թվականից աշխատում է Առողջապահության ազգային ինստիտուտում, 1991 թվականից՝ անեսթեզիոլոգիայի և ռեանիմատոլոգիայի ամբիոնի վարիչ, 1990-1992 թվականներին, միաժամանակ՝ վիրաբուժական ֆակուլտետի դեկան։ 1982 թվականից անեսթեզիոլոգների եվրոպական, 1990 թվականից՝ համաշխարհային ընկերակցությունների անդամ, 1994 թվականից՝ Հայաստանի անեսթեզիոլոգների և ռեանիմատոլոգների ընկերակցության փոխնախագահ։


== Գործունեություն ==
Աշխատանքները վերաբերում են վիրաբուժական հիվանդների հոգեհուզական վիճակի շտկման, կետամինային անզգայացման և վերականգնման փուլերում իմացական շարժընթացների փոփոխման, աղետների բժշկության հարցերին։


== Երկեր ==
Интенсивная терапия и анестезия при черепного-мозговой травме, Е., 1997 (համահեղինակ).


== Ծանոթագրություններ ==
Ալոֆի

Ալոֆի (անգլ.՝ Alofi, Niue), Նիուեի մայրաքաղաքն է և ամենամեծ բնակավայրը։ Բնակչության թիվը քաղաքում կազմում է 1611 մարդ (ըստ 2011 թվականի)։


== Արտաքին հղումներ ==
History of Niue
Cyclone aftermath pictures
Իվան Ձերժինսկի

Իվան Իվանի Ձերժինսկի (ապրիլի 9 (22), 1909, Տամբով, Ռուսական կայսրություն - հունվարի 18, 1978(1978-01-18), Լենինգրադ, ՌԽՖՍՀ, ԽՍՀՄ), խորհրդային շրջանի ռուս կոմպոզիտոր։ ՌԽՖՍՀ արվեստի վաստակավոր գործիչ (1957)։ 


== Կենսագրություն ==
Ծնվել է Տամբով քաղաքում։ Նրա առաջին ուսուցիչը եղել է հայտնի մանկավարժ Ալեքսանդրա Լավդովսկայան։ 1925 թ. ընդունվել է 1-ին երաժշտական տեխնիկում (Բոլեսլավ Յավորսկու դասարան)։
1929 թ. ընդունվել է Գնեսինների անվան տեխնիկում, որտեղ սովորել է պրոֆեսոր Միխայիլ Գնեսինի կոմպոզիցիայի դասարանում։ 1930 թվականին բնակության է տեղափոխվել Լենինգրադ։
Սովորել է Լենինգրադի կոնսերվատորիայում։


== Ստեղծագործություններ ==
Գրել է 10 օպերա («Խաղաղ Դոն», 1935, «Հերկած խոպան», 1937, «Մոսկվայից հեռու», 1954 և այլն), ռոմանսների շարքեր («Հյուսիսային երգեր», 1934, «Նոր գյուղ», 1948, ԽՍՀՄ պետական մրցանակ, 1950 և այլն), օպերետներ, սիմֆոնիկ երկեր, գործիքային պիեսներ, երաժշտություն կինոնկարների և դրամատիկական ներկայացումների համար։


== Ծանոթագրություններ ==
Թաղանթյալ

Թաղանթյալը Հայկական տոմարի համաձայն, ցերեկվա 12 ժամերից տասներորդի անունն է։
Այդպես է կոչվում ետկեսօրյա պահերից մեկը։


== Աղբյուր ==
Միմա (քաղաք)

Միմա (ճապ.՝ 美馬市 Միմա-սի), քաղաք Ճապոնիայում, տեղակայված Տոկուսիմա պրեֆեկտուրայում։ Քաղաքի մակերեսը կազմում է 367,38 կմ², բնակչությունը՝ 30 701 մարդ (2014 թվականի օգոստոսի 1), բնակչության խտությունը՝ 83,57 մարդ/կմ²։


== Աշխարհագրական դիրք ==
Քաղաքը տեղակայված է Տոկուսիմա պրեֆեկտուրայի` Սիկոկու նահանգի Սիկոկու կղզու վրա։ Նրա հետ սահմանակից են Տակամացու, Սանուկի, Միյոսի, Ավա, Յոսինոգավա քաղաքները և Մաննո, Միկի, Ցուրուգի, Կամիյամա, Նակա գյուղերը։


== Բնակչություն ==
Քաղաքի բնակչությունը կազմում է 30 701 մարդ (2014 թվականի օգոստոսի 1), իսկ խտությունը` 83,57 մարդ/կմ²։ Բնակչության թվաքանակի փոփոխությունը 1980-ից մինչև 2005 թվականը.


== Խարհրդանիշներ ==
Քաղաքի խորհրդանիշ ծառը համարվում է Salix babylonica-ն, ծաղիկը` հնդկական լագերստրեմիան, թռչունը` խայտաբղետ փայտփորը։


== Ծանոթագրություններ ==


== Արտաքին հղումներ ==
Официальный сайт(ճապոներեն)
Գովխաք

Գովխաք, գյուղ Արևմտյան Հայաստանում, Բիթլիսի վիլայեթի Խլաթի գավառակում։ Գտնվում էր Խլաթ քաղաքից հյուսիս։


== Պատմություն ==
Գյուղն ավերվել և լքվել է 1880-ական թվականներին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Էմիլ Ստեփանյան

Էմիլ Ստեփանի Ստեփանյան (մարտի 6, 1928(1928-03-06), Լենինական, Հայկական ԽՍՀ, ԱԽՖՍՀ, ԽՍՀՄ - նոյեմբերի 5, 1978(1978-11-05), Մոսկվա, ԽՍՀՄ), հայ խորհրդային բժիշկ-ֆթիզիատոր, բժշկական գիտությունների դոկտոր (1969), Երկրորդ համաշխարհային պատերազմի մասնակից։


== Կենսագրություն ==
1944 թվականին ավարտել է Թբիլիսիի բժշկական ինստիտուտը։ Մասնակցել է Երկրորդ համաշխարհային պատերազմին։ 1947-1950 թվականներին աշխատել է Լենինականի (այժմ՝ Գյումրի) հակատուբերկուլոզային դիսպանսերում։ 1961 թվականից եղել է Մոսկվայի առողջապահության նախարարության տուբերկուլոզի կենտրոնական ԳՀԻ-ի ավագ գիտաշխատող։ Գիտական աշխատանքները վերաբերում են կլինիկական ֆիզիոլոգիայի, տուբերկուլոզի քիմիաթերապիայի, հակատուբերկուլոզային պատրաստուկների ազդեցության ուսումնասիրման հարցերին։
Ուկրաինական ասեղնագործություն

Ուկրաինական ասեղնագործություն (ուկրաիներեն՝ Українська вишивка), ուկրաինական ժողովրդի ժողովրդական դեկորատիվ արվեստի տեսակներից մեկը, կտորի կամ կաշվի վրա զարդանկարի կամ սյուժետային պատկերների տեսքով։ Ասեղնագործությունը կատարվում է ձեռքով կամ կարի մեքենայով, հիմնականում տղամարդկանց և կանանց հագուստի, ինչպես նաև տնային գործածության իրերի` սփռոցների, սրբիչների, բարձի երեսների և այլ իրերի վրա։
Ասեղնագործությունը բացի հագուստի և ինտերիերի զարդանախշ լինելուց իր մեջ կրում է ծիսական գաղտնախորհուրդներ։ Նա պաշտպանում է կայծակից, անզավակությունից, անբերրիությունից, անհաջողությունից և այլ երևույթներից։
Ասեղնագործությունը կատարվում է հագուստի որոշակի մասերի վրա, թևքերի վերջնամասում, բկանցքի կամ օձիքի և քղանցքի վրա, այնպիսի տեղերում, որոնք չեն հպվում մամնին։ Ասեղնագործության գույնն ու արտաքին տեսքը նույնպես ունեն իրենց նշանակությունը։


== Ծանոթագրություններ ==


== Արտաքին հղումներ ==
«История народной вышивки на Украине» (ռուսերեն)։ art-stitch.com.ua։ Վերցված է 2013-10-20 
«О вышивке» (ռուսերեն)։ ya-ukrainets.com.ua։ Արխիվացված է օրիգինալից 2013-10-20-ին։ Վերցված է 2013-10-20 
«Украинские обереги и символы в вышивке» (ռուսերեն)։ svyatorus.com։ 22-11-2012։ Արխիվացված է օրիգինալից 2014-06-02-ին։ Վերցված է 2014-06-02 
«Тайны орнамента» (ռուսերեն)։ ukrmotiv.com։ Վերցված է 2014-06-02
Անդրեևկա (գյուղ, Միշկինսկի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ռուս.՝ Андреевка, բաշկիրերեն՝ Андреевка), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 38 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գանգրահեր ոզնին

«Գանգրահեր ոզնին», խորհրդային և ռուսական մուլտֆիլմերի շարք գանգրահեր ոզնու մասին, որը ծնվել է սովորական փշոտ ոզնիների ընտանիքում։

1990 թվական – «Ոզնին պետք է փշոտ լինի» (ռուս.՝ «Ёжик должен быть колючим?») – 8 րոպե 24 վայրկյան
1991 թվական – «Սև օրվա համար» (ռուս.՝ «На чёрный день») – 8 րոպե 15 վայրկյան
1993 թվական – «Մրջնային ոզնի» (ռուս.՝ «Муравьиный ёжик») – 8 րոպե 21 վայրկյան


== Սյուժե ==


=== Ոզնին պետք է փշոտ լինի ===
Անտառային հարմարավետ տնակներից մեկում ապում է ոզնիների ընտանիքը։ Նրանց մոտ ամեն ինչ կարգին է, բայց երեխաներից մեկը չունի ոզնիներին բնորոշ փշեր։ Դրանց փոխարեն նա ունի փափուկ գանգուրներ։ Հարևանությամբ ապրող ագռավը որոշում է օգնել ոզնուն ազատվել գանգուրներից և սկսում է խորհուրդներ տալ նրա ծնողներին։ Գանգուրները ձգում են, կտրում, օծում խեժերով, բայց դրանք նորից հայտնվում են։ Ագռավն ու հայր ոզնին որոշում են օգտագործել լվերջին միջոցը՝ վախեցնել ոզնուն, բայց արդյունքում վերջինս միայն արտասվում է։
Հոգնելով այդ փորձարկումներից՝ ոզնին վրեժ է լուծում ագռավից՝ գաղտնի մոտենալով նրան քնած ժամանակ։ Ագռավն այդտեղ այնպես է վախենում, որ ամբողջովին սպիտակում է։ Ոզնին հանգստացնում է նրան՝ ասելով, որ սպիտակը նրան սազում է։ Վերջում ոզնին ու ագռավը երգում են այն մասին, որ եթե ինչ-որ մեկը նման չէ ուրիշներին, պետք է իրեն ընդունի այնպես, ինչպես կա։


=== «Սև օրվա համար» ===
Անտառի բոլոր կենդանիներն սկսում են պաշար հավաքել «սև օրվա համար»՝ մոռանալով աշխարհում ամեն ինչի մասին։ Բայց գանգրահեր ոզնին, չհասկանալով, թե ինչ է «սև օրը», որոշում է փոխել ամեն ինչ՝ ապրելով և ուրախանալով «սպիտակ» օրվա համար։ Դրանից հետո մյուս կենդանիները հետևում են նրա օրինակին։


=== «Մրջնային ոզնի» ===
Ուժեղ քամին օդ է բարձրացնում և գետին գցում մրջնաբույնն այնպես, որ այն ամբողջովին քանդվում է։ Մրջյուններն սկսում են իրենց համար նոր տուն կառուցել։ Բայց մրջյունների թվում կային երկու ալարկոտներ, որոնք խորամանկությամբ իրենց աշխատանքը կատարել ստիպում են դյուրահավատ ու բարի գանգրահեր ոզնուն։ Բայց ագռավը, ծառից տեսնելով այդ ամենը, այդ խաբեության մասին պատմում է մյուս մրջյուններին։


== Նկարահանող խումբ ==


== Ծանոթագրություններ ==


== Արտաքին հղումներ ==
Ёжик должен быть колючим? В который раз об индивидуальности Наталия Руденко Статья на сайте Наш фильм.ру
Պոլիվյանսկի գյուղական խորհուրդ (Միրգորոդսկի շրջան)

Պոլիվյանսկի գյուղական խորհուրդ  (ուկրաիներեն՝ Полив'янська сільська рада), Ուկրաինայի Պոլտավայի մարզի Միրգորոդսկի շրջանում։
2001 թվականի տվյալներով Պոլիվյանսկի գյուղական խորհրդում բնակվում էր 772 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կաշլյաուար

Կաշլյաուար (ռուս.՝ Кашляуар), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Սակմարա գետի աջ ափին՝ 664 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 12010000512112200004938
Հիդրոլոգիական ուսումնասիրությունների կոդը - 112200493
Ավազանի կոդը - 12.01.00.005
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Այբ (ամսագիր)

Անվան այլ կիրառումների համար տե՛ս՝ Այբ (այլ կիրառումներ)«Այբ», հայագիտական եռամսյա պարբերական։ Լույս է տեսնում 1994 թվականից, Գլենդելում։ Հրատարակիչ՝ Լոս Անջելեսի Մխիթարյան կրթական հիմնարկ։ Հրապարակումները վերաբերում են հայ մշակութային կյանքին։
Աղբյուրակներ

Աղբյուրակներ, նորածնի գանգաթաղի դեռ չոսկրացած, փուխր-շարակցական հյուսվածքներ։
Գտնվում են գանգաթաղի ոսկրերի միացման տեղերում։ Ամենամեծը՝ ճակատային աղբյուրակը, ոսկրանում (փակվում) է կյանքի երկրորդ տարվա կեսին, մնացած 5-ը՝ ավելի վաղ։ Ուշ են ոսկրանում ռախիտով տառապող երեխաների աղբյուրակները։
Նվարդակ քնարաձև

Նվարդակ քնարաձև (լատ.՝ Lepidium lyratum), խաչածաղկավորների ընտանիքին պատկանող ծածկասերմ բույս։


== Նկարագրություն ==
Բազմամյա խոտաբույս է։ Ցողունը չռված-ճյուղավոր է և ունի  20–60 սմ բարձրության։ Տերևները կաշենման են, ստորինները՝ քնարաձև–փետրաձև, ցողունայինները՝ գծային, վաղ չորացող, որի պատճառով ցողունը թվում է անտերև։ Բույսի ծաղիկները քառատիպ են, սպիտակ պսակաթերթերով, պատիճակները ձվաձև կամ էլիպսաձև են, անթև և ունեն 1,5–2 մմ երկարություն, 1,5 սմ լայնություն, սռնակը նստադիր է։


== Տարածում ==
Հայաստանում հանդիպում է Երևանի (Ջրվեժ, Նորք, Դալմայի այգիներ, Փարաքար, Խաթունարխ, Այղր լիճ, Լենուղի գյուղերի շրջակայք) և Դարեղեգիսի (Ջերմուկ) ֆլորիստիկական շրջաններում։ Ընդհանուր արեալն ընդգրկում է Արևելյան Նախակովկասը, Հայաստանը և Նախիջևանը, ինչպես նաև Հյուսիսարևելյան Անատոլիան ու Հյուսիսարևմտյան Իրանը։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդակից 800–1800 մ բարձրությունների վրա, չոր քարքարոտ, խճոտ, ժայռոտ լանջերին։ Ծաղկում է մայիսին, պտղաբերում հունիս-հուլիս ամիսներին։


== Պահպանություն ==
Վտանգված տեսակ է։ Տարածման շրջանի մակերեսը 5000 կմ²–ից պակաս է, բնակության շրջանի մակերեսը՝ 500 կմ²–ից պակաս։ Հայաստանի Կարմիր գրքի առաջին հրատարակության մեջ ընդգրկված չէր ։ CITES–ի և Բեռնի կոնվենցիաների հավելվածներում ընդգրկված չէ։
Պահպանության գործողություններ չեն իրականացվում։


== Ծանոթագրություններ ==
Տոկաևո

Տոկաևո (ռուս.՝ Токаево, չուվաշերեն՝ Tuqay), գյուղ Ռուսաստանի Չուվաշիա հանրապետության Կոմսոմոլսկի շրջանի կազմում։
Բնակչությունը 2008 թվականին գրանցված տվյալներով կազմում էր 1718 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուրիտի Բրավու

Բուրիտի Բրավու  (պորտ.՝ Buriti Bravo), համայնք Բրազիլիայում՝ Մարանիան նահանգի կազմում։ Մունիցիպալիտետ, Մարանիան նահանգի արևելյան մարզում։ Մտնում է Կաշիասի գավառի կազմի մեջ։ Բնակչությունը կազմում է 21 671մարդ՝ 2006 թվականի տվյալներով։ Գրավում է 1 582,525 կմ2 տարածք։ Բնակչության խտությունը՝ 13,7 մարդ/կմ²։


== Պատմություն ==
Քաղաքը հիմնադրվել է 1931 թվականի ապրիլի 22-ին։ Քաղաքի օրը նշվում է հուլիսի 5-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 26.630.320,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.234,71 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,583 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Բուրիտի Բրավուի մասին
Հարավաֆրիկյան ոզնի

Հարավաֆրիկյան ոզնի (լատ.՝ Atelerix frontalis) աֆրիկական ոզնիների ցեղին պատկանող կաթնասուն։ Տարածված են Անգոլայում, Բոթսվանայում, Լեսոտոյում, Նամիբիայում, Զիմբաբվեում և Հարավաֆրիկյան Հանրապետությունում։
Մարմնի երկարությունը 20 սանտիմետր է։ Քաշը 300-700 գրամ է։
Ասեղները լինում են շոկոլադե շագանակագույն կամ սև։ Ճակատին պարզ երևում է սպիտակ մորթուց բաղկացած մի շերտ։


== Բնութագիր ==

Հարավաֆրիկյան ոզնին ամբողջ մարմնով ծածկված է փշերով, բացառությամբ դեմքի։ Նրանց մարմինները ծածկված են սուր ծակող փշերով, իսկ անպաշտպան մարմնի մասերը ծածկված են մորթով։ Հարավաֆրիկյան ոզնիներն ունեն 350-700 գրամ քաշ։ Հիմնական գույնը շագանակագույն է, բայց հանդիպում են նաև այլ գույների ոզնիներ։ Նրանք մուգ շագանակագույն են, և նրանց փշերը, որպես կանոն սպիտակ են, իսկ մարմնի մակերեսին հասնող հատվածներում՝ շականակագույն։ Նրանք սովորաբար ունեն սպիտակ կամ շագանակագույն որովայն։ Այս տեսակի ոզնիների հիմնական բնութագիրն այն է, որ նրանց ճակատին կա սպիտակ շերտով գիծ։


== Պատկերասրահ ==

		
		
		
		
		


== Ծանոթագրություններ ==
Տիքսատրոպիա

Տիքսատրոպիա, թիքսատրոպիա, փոփոխություն, մեխանիկական ազդեցություններից քայքայված կառուցվածքը իզոթերմ պայմաններում վերականգնելու համակարգերի ունակություն։ Բնորոշ է կառուցվածքավոր դիսպերս համակարգերին, բարձրամոչեկուչային միացությունների հալույթներին ու խիտ լուծույթներին։ Հեղուկ համակարգերում, օրինակ, հոսքի ժամանակ տեղի է ունենում հեղուկի մածուցիկության խիստ նվագում, հոսքը դադարեցնելիս՝ մածուցիկության աստիճանական աճ մինչև նրա նախնական արժեքը։ Մածուցիկապլաստիկ միջավայրերում դեֆորմացիաներից փոքրանում է համակարգի ամրության սահմանը, դեֆորմացիաները վերացնելիս վերականգնվում է այդ սահմանի սկզբնական մեծությունը։ Բյուրեղական պոլիմերներում ու էլաստոմերներում հաջորդական «ծանրաբեռնում-հանգիստ» փուլերում տեղի է ունենում նյութի կաոուցվածքի դարձելի փոփոխություն՝ փոխվում է մակրոմոլեկուլի կոնֆորմացիան, քայքայվում ու վերականգնվում են ինչպես։ Կոագուլվող համակարգերում տիքսատրոպիան տեղի է ունենում շատ թույլ մեխանիկական ազդեցություններից, արագ քայքայվում է միջմոլեկուլային թույլ ուժերով պայմանավորված կառուցվածքը, որն արագ վերականգնվում է այդ ազդեցությունը վերացնելիս։ Այսպիսով, լայն առումով տիքսատրոպիան մածուցիկահոսուն կամ պլաստիկ համակարգերի արդյունարար մածուցիկության ժամանակավոր իջեցումն է համակարգերի դեֆորմացիաների հետևանքով, անկախ նրանցում տեղի ունեցող փոփոխությունների ֆիզիկ, բնույթի։
768

768 թվական,  նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 768 թվականն է, 
VIII դարի 68-րդ տարին։


== Դեպքեր ==


== Ծնունդներ ==


== Մահեր ==
(9300) Ջոհանես

(9300) Ջոհանես (անգլ.՝ Johannes), աստերոիդ աստերոիդների հիմնական գոտում։ Հայտնաբերվել է 1985 թվականի օգոստոսի 14-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,657769 ա. մ., առավելագույնը մոտենում է 1,7006 ա. մ. հեռավորության վրա և հեռանում 3,6149 ա. մ.։ Արեգակի շուրջ մեկ ամբողջական պտույտ է կատարում 1582,61 երկրային օրվա ընթացքում, իր ուղեծրով շարժվելով միջինում 0,227472 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9300) Ջոհանես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իվանովիչի (գյուղ, Չեռվոնոարմեյսկի շրջան)

Անվան այլ կիրառումների համար տե՛ս՝ ԻվանովիչիԻվանովիչի (ուկրաիներեն՝ Івановичі), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։ Հիմնադրվել է 1618 թվականին։
2001 թվականի տվյալներով Իվանովիչի գյուղում բնակվում էր 1 219 մարդ։ Բնակավայրը զբաղեցնում է 4,03 կմ² տարածք։ Բնակչության խտությունը կազմում էր 302,48 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(563) Զուլեյկա

(563) Զուլեյկա (անգլ.՝ Suleika), աստերոիդ աստերոիդների հիմնական գոտում։ Հայտնաբերվել է 1905 թվականի ապրիլի 6-ին Պաուլ Գյոցի կողմից Հայդելբերգում։
Միջին հեռավորությունը Արեգակից կազմում է 2,715039 ա. մ., առավելագույնը մոտենում է 2,0814 ա. մ. հեռավորության վրա և հեռանում 3,3486 ա. մ., իսկ Երկրի ուղեծրին Զուլեյկա աստերոիդը նվազագույնը մոտենում է 1,0992 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1634,04 երկրային օրվա ընթացքում, իր ուղեծրով շարժվելով միջինում 0,220313 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,23° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(563) Զուլեյկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ագարանկ

Ագարանկ, գյուղ Արևմտյան Հայաստանում, Բիթլիսի վիլայեթի Խուլփի գավառակում։
Գյուղը հայկական էր։ 1985 թվականին գյուղը հարձակմանը ենթարկվել թուրքերի կողմից և բնակչության մի մասը ոչնչացվել է։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
(9231) Շիմակեն

(9231) Շիմակեն (անգլ.՝ Shimaken), աստերոիդ աստերոիդների հիմնական գոտում։ Հայտնաբերվել է 1997 թվականի հունվարի 29-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,157113 ա. մ., առավելագույնը մոտենում է 1,8693 ա. մ. հեռավորության վրա և հեռանում 2,445 ա. մ.։ Արեգակի շուրջ մեկ ամբողջական պտույտ է կատարում 1157,2 երկրային օրվա ընթացքում, իր ուղեծրով շարժվելով միջինում 0,311096 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9231) Շիմակեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խցանահանի կանոն

Խցանահանի կանոն, որոշում է էլեկտրական հոսանքների և դրանց ստեղծած մագնիսական դաշտերի փոխադարձ ուղղությունները։ Ձևակերպվում է այսպես, եթե խցանահանը (աջ պարույրով) ներպտուտակվի հոսանքի ուղղությամբ, ապա խցանահանի բռնակի պտտման ուղղությունը կհամընկնի այդ հոսանքի ստեղծած մագնիսական դաշտի ուղղությանը։
Ակսակովո (այլ կիրառումներ)

Ակսակովո, կարող է վերաբերել՝

Ակսակովո - գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Ակսակովո - գյուղ Ռուսաստանի Բաշկորտոստան հանրապետության Երմեկեևսկի շրջանի կազմում։
Ակսակովո - գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Ակսակովո - գյուղ Ռուսաստանի Օրենբուրգի մարզի Բուգուռուսլանսկի շրջանի կազմում։
Ահա և մենք

Ահա և մենք, հայկական Լավ էլի ռոք-խմբի երրորդ ալբոմն է, թողարկվել է 1995 թվականին, ձայնագրվել է Վանաձորի «Ունիվերսալ» ձայնագրման ստուդիայում։ Ալբոմը բաղկացած է 17 երգից, տևողությունը՝ 60 րոպե։


== Երգացանկ ==
«Գնա»
«Սարերը»
«ԵՎ ուրիշ ոչինչ»
«She Has Gone»
«Into Her Life»
«Աղջիկ ջան»
«Flyer’s Song»
«Echo Men»
«The Little Fool»
«Պատեր»
«I Sense»
«One Sunday Morning»
«Sad Song»
«Հասարակ աղջիկներ, հասարակ տղաներ»
«Գորշ»
«Քո աչքերը»
«The Sunslier’s Song»


== Ձայնագրել են ==
Մհեր Մանուկյան - վոկալ, կիթառ, շրթհարմոն
Գոռ Մխիթարյան - առաջատար/ռիթմ կիթառ, վոկալ
Մայքլ Ջեյ Հեմմես - ռիթմ կիթառ, վոկալ
Աշոտ Չոբանյան - վոկալ, հարվածային գործիքներ
Ալեքս Ավետիսյան - բաս կիթառ, վոկալ
Էդիկ Բաբաջանյան - ձայնային ռեժիսոր, պրոդյուսեր
ՄՆԷՔ - պրոդյուսեր


== Արտաքին հղումներ ==
Ալբոմը խմբի պաշտոնական կայքում Archived 2012-04-02 at the Wayback Machine.
Տրիլեսցի

Տրիլեսցի (ուկրաիներեն՝ Трилісці), գյուղ Ուկրաինայի Վոլինի մարզի Ռոժիշչեի շրջանում։
2001 թվականի տվյալներով Տրիլեսցի գյուղում բնակվում էր 223 մարդ։ Բնակավայրը զբաղեցնում է 0,505 կմ² տարածք։ Բնակչության խտությունը կազմում էր 441,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնտմորիլլոնիտ

Մոնտմորիլլոնիտ (Ֆրանսիայի Մոնտմորիլլոն (Montmorillon) հանքավայրի անունով), կավային միներալ շերտավոր սիլիկատների ենթադասից։ Քիմիական կազմը փոփոխական է՝ (Ca, Na) (Mg, Al, Fe2 (Si, А1)4О10 (OH)2*nHaO։ Մոնտմորիլլոնիտի ստրուկտուրան աչքի է ընկնում շերտիկների համաչափ կազմությամբ և նրանց միջև եղած զգալի տարածությամբ։ Առաջացնում է խիտ կավային զանգվածներ։ Բյուրեղագիտական համակարգը մոնոկլինային է։ Բյուրեղները սակավ են և երևում են լքիայն էլեկտրոնային մանրադիտակի օգնությամբ։ Սովորաբար հանդիպում է անկանոն թերթիկների ձևով։ Գույնը՝ սպիտակ, վարդագույն, կապտագորշ, կարմիր, կանաչավուն (կախված է խառնուրդներից)։ Կարծրությունը՝ 1—2 (չոր դեպքում), խտությունը՝ 2000—3000 կգ/U3 (պայմանավորված է հիդրատացման աստիճանով)։ Թրջելիս խիստ փքվում է, քանի որ ջուրը թափանցում է ստրուկտուրայի շերտիկների միջանկյալ տարածությունները։ Մոնտմորիլլոնիտ առաջանում է նստվածքային և մետամորֆային ապարներում, հողերում, հրաբխածին գոյացումների ստորջրյա փոփոխության ընթացքում։ Բենթոնիաների գլխավոր բաղադրամասն է։ Օգտագործվում է որպես ադսորբենտ (ադսորբցող նյութ) հորատային լուծույթներում, խեցեգործության բնագավառում, թղթի, ռետինի, ներկերի, օճառի արտադրության մեջ։
Միխայլովկա (գյուղ, Վալկիի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ուկրաիներեն՝ Михайлівка), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1630 թվականին։
2001 թվականի տվյալներով Միխայլովկա գյուղում բնակվում էր 27 մարդ։ Բնակավայրը զբաղեցնում է 4,89 կմ² տարածք։ Բնակչության խտությունը կազմում էր 5520 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մերոնե

Մերոնե  (իտալերեն՝ Merone), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 3597 մարդ, խտությունը՝ 1199 մարդ/կմ²։ Զբաղեցնում է 3 կմ² տարածք։ Փոստային ինդեքս՝ 22046։ Հեռախոսային կոդ՝ 031։


== Ծանոթագրություններ ==
Թեյմուրազ I (Կախեթի արքա)

Թեյմուրազ I (1589, Թիֆլիս, Քարթլիի թագավորություն - 1663, Գորգան, Իրան), վրացի թագավոր, բանաստեղծ։
Կրթություն ստացել է Պարսկաստանում, դաստիարակվել Շահ Աբասի արքունիքում։ Կատարելապես տիրապետել է պարսից գրական լեզվին։ Հետևելով պարսիկ որոշ բանաստեղծների գրելակերպին՝ չափազանց տարվել է ձևական կողմով և ստեղծել լիրիկական պոեմ (Մաջամա), որն ամբողջովին բաղկացած է արհեստական, խրթին համահնչյուն տողերից։ Նա քննադատվել է իր ժամանակակցի (Արչիլ Բագրատունի) կողմից իր պոեզիայի հեքիաթայնության և հնարովիության համար։


== Ծանոթագրություններ ==
(6403) Ստևերին

(6403) Ստևերին (անգլ.՝ Steverin), աստերոիդ աստերոիդների հիմնական գոտում։ Հայտնաբերվել է 1991 թվականի հուլիսի 8-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,594028 ա. մ., առավելագույնը մոտենում է 2,2733 ա. մ. հեռավորության վրա և հեռանում 2,9148 ա. մ.։ Արեգակի շուրջ մեկ ամբողջական պտույտ է կատարում 1526,02 երկրային օրվա ընթացքում, իր ուղեծրով շարժվելով միջինում 0,235908 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6403) Ստևերին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գովերնադոր Մանգաբեյրա

Գովերնադոր Մանգաբեյրա (պորտ.՝ Governador Mangabeira), համայնք Բրազիլիայում՝ Բաիա նահանգի կազմում։ Գտնվում է Սալվադորի մարզում։ Մտնում է Սանտու Անտոնիու դի Ժեզուցի գավառի կազմի մեջ։ Բնակչությունը կազմում է 18 885 մարդ՝ 2006 թվականի տվյալներով։ Գրավում է 94,359 կմ2 տարածք։ Բնակչության խտությունը՝ 200,1 մարդ/կմ²։


== Պատմություն ==
Քաղաքը հիմնադրվել է 1832 թվականի դեկտեմբերի 13-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 64.063.708,00 (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.792,77 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,676 (տվյալները՝ ՄԱԿ-ի զարգացման ծրագրի)։
Breda Mod. 30

Breda Mod. 30 (իտալերեն՝ Fucile Mitragliatore Breda modello 30), Երկրորդ համաշխարհային պատերազմի ժամանակվա իտալական ձեռքի գնդացիր։ Ունեցել է մի շարք էական կառուցողական թերություններ։


== Պատմություն ==
1930 թվականին Breda ընկերությունն սկսել է Breda Mod. 30. գնդացրի թողարկումը։ Այն կշռում էր 10,4 կգ և ուներ նեցուկ, հրացանային կոթ և ատրճանակային բռնակ։ Աշխատանքի համակարգը եղել է երկու տեսա, որոնցից առաջինը գործել է կարճ փողի հետդարձի հաշվին, երկրորդը՝ վառոդային գազերի էներգիայի օգտագործման հաշվին։ Կրակելիս փողը հետ է գնում 12,7 մմ և կանգնում. կափարիչ նշանառում է և շարունակում շարժվել ետ։ Փակաղակը հարվածում էր ամորտիզատորին, վերադարձվող զսպանակի ազդեցության տակ սկսում է շարժվել առաջ, ապա տեղի է ունենում փամփուշտի մատակարարումը, փողը փակվում է և աշխատում է զարկանը։ Գնդացիրը կրակ է վարել միայն ավտոմատ ռեժիմով։
Զենքի թերությունների թվում կարելի է նշել.

Յուղի պահանջ փամփուշտների յուղման համար
Փխրուն, փամփուշտները մատակարարելիս անհուսալի և դանդաղ լիցքավորվող 20-փամփուշտանի պահեստատուփեր,
Արտադրության ցածր տեխնոլոգիականություն,
Բռնակի բացակայություն արագ փոխվող փողի վրա, ինչը դժվարացնում է մարտական պայմաններում տաք փողի փոխարինումը,
Փոքր արագաձգություն,
Թույլ իտալական փամփուշտ (630 մ/վ), որը չի մշակվել հատուկ այս գնդացրի համար։ Իտալական բանակը պարզապես դրա համար օգտագործել է իր ստանդարտ բանակային հրացանային փամփուշտը։


== Փամփուշտ ==
Առաջին և Երկրորդ համաշխարհային պատերազմներում իտալական բանակի կողմից կիրառված ունիտար փամփուշտը հզորությամբ մի փոքր գերազանցել է ժամանակակից միջանկյալ փամփուշտներին։


== Օգտագործում ==
Իտալիայի թագավորություն
Գերմանիա - Breda Modello 30  6,5-միլիմետրանոց գնդացիրը եղել է վերմախտի սպառազինության մեջ MG 099(i) նշումով։ Breda Mod. 37 8-միլիմետրանոց հաստոցային գնդացիրը՝ MG 259(i) նշման ներքո։ 1944 թվականի աշնանը ֆոլքսշտուրմի ստեղծումից հետո՝ 1944 թվականի նոյեմբերի 29-ին, նրա գումարտակների սպառազինությանն են հանձնվել Breda Mod․ 30 ձեռքի 398 գնդացիրներ։
 Սլովենիայի ազատագրական ճակատ


== Ծանոթագրություններ ==


== Արտաքին հղումներ ==
Comando Supremo Archived 2016-02-08 at the Wayback Machine.
SPWAW article
Breda M1930
Ժոինվիլի

Ժոինվիլի (պորտուգալերեն՝ Joinville, գործածվում է նաև Ժոինվիլ անվանաձևը. Պորտուգալերեն արտասանություն: [[Միջազգային հնչյունական այբուբեն|[ʒõjˈvili]]], [[Միջազգային հնչյունական այբուբեն|[ʒo.ĩˈvili]]] կամ [[Միջազգային հնչյունական այբուբեն|[ʒwĩˈvili]]]), քաղաք Բրազիլիայի Սանտա Կատարինա նահանգում։ Մեծությամբ այդ նահանգում առաջինն է, Բրազիլիայի հարավային տարածաշրջանում՝ երրորդը (զիջում է Կուրիտիբային և Պորտու Ալեգրիին)։ Արդյունաբերական, ֆինանսական, առևտրային խոշոր կենտրոն է։ 


== Համառոտ տեղեկատվություն ==
Մարդկային զարգացման ամենաբարձր ինդեքս ունեցող բնակավայրերից մեկն է Բրազիլիայում։ Ըստ ուսումնասիրություններից մեկի արդյունքների՝ ապրելու համար ստեղծված պայմանների հարմարավետությամբ երկրորդ տեղն է գրավում բրազիլական բնակավայրերի շարքում։ Ժոինվիլին պատկերավոր կերպով անվանում են «Բրազիլական Մանչեսթր», «Ծաղիկների քաղաք», «Արքայադուստրերի քաղաք», «Հեծանիվների քաղաք», «Պարի քաղաք»։ Ժոինվիլին Ռուսաստանի սահմաններից դուրս գտնվող միակ քաղաքն է, որտեղ գործում է Մոսկվայի Մեծ թատրոնի բալետի դպրոց։ Հռչակվել է նաև պարային ամենամյա փառատոնով, որը համարվում է իր տեսակի մեջ ամենաբազմամարդը ամբողջ աշխարհում։
2017 թվականի տվյալներով քաղաքի բնակչության թվաքանակը եղել է 577.077 people,: Ընդ որում՝ գերակշիռ մասը կազմում են եվրոպացիների՝ պորտուգալացիների, գերմանացիների, շվեյցարացիների, նորվեգացիների, իտալացիների սերունդները։ Մետրոպոլիսային տարածքում ապրողների թիվը 2010 թվականին հասել էր 1.340.997-ի, և այդ ցուցանիշով Ժոինվիլին առաջին տեղն է զբաղեցրել Սանտա Կատարինա նահանգում։
Քաղաքային տնտեսության զարգացածության և համեմատաբար լավ ենթակառուցվածքների առկայության շնորհիվ Ժոինվիլին հաճախ է դառնում խոշոր միջոցառումների և գործարար խորհրդաժողովների անցկացման վայր։ Քաղաքը ապրելակերպի ամենաբարձր մակարդակ ու լավագույն չափանիշներ  ունեցող բնակավայրերից մեն է ամբողջ Լատինական Ամերիկայում։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում էր  9.149.044.257,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2005 թվականի դրությամբ, կազմում էր 18.784,80 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում էր   0,857 (տվյալները՝ ՄԱԿ-ի զարգացման ծրագրի)։


== Պատմություն ==
The city was founded on March 9, 1851 by German, Swiss and Norwegian immigrants:


== Քույր քաղաքներ ==
 Չժենչժոու, Չինաստան
 Չեսափիք, ԱՄՆ, Վիրջինիա
 Սպիշսկա Նովա Վես, Սլովակիա
 Լանգենհագեն, Գերմանիա
 Ժուանվիլ լը Պոն, Ֆրանսիա
 Շաֆհաուզեն, Շվեյցարիա


== Պատկերասրահ ==

		
		

		
		
		
		


== Կլիմա ==


== Ծանոթագրություններ ==


== Արտաքին հղումներ ==
https://web.archive.org/web/20180905213718/http://www.gazetadejoinville.com.br/
http://www.joinville.udesc.br/
Բեսնիկ Մուստաֆայ

Բեսնիկ Մուստաֆայ (ալբ․՝ Besnik Mustafaj, սեպտեմբերի 23, 1958(1958-09-23), Բայրամ Ցուրի, Tropojë District, Կուկասի գավառ, Ալբանիա), ալբանացի գրող, սցենարիստ և բանաստեղծ, դիվանագետ, Ալբանիայի արտաքին գործերի 62-րդ նախարար։


== Կենսագրություն ==
Բեսնիկ Մուստաֆայը ծնվել է 1958 թվականին, Բայրամ Ցուրիում։ Ավարտել է Տիրանայի համալսարանի օտար լեզուների ֆակուլտետը, ստացել ռոմանական բանասիրության մասնագետի որակավորում, այնուհետև աշխատել Տրոպոյայի շրջանում՝ որպես ուսուցիչ։ 1982 թվականից դասավանդել է Տիրանայի համալսարանում, եղել է Ալբանիայի կոմկուսի կենտկոմի օրգան «Zëri i popullit» («Ժողովրդի ձայն») թերթի լրագրող։ 1988 թվականից ինստիտուտում աշխատել է թարգմանիչ՝ մարքսիզմ-լենինիզմի ուսումնասիրության գծով, իսկ երկու տարի անց դարձել է «Bota Letrare» («Համաշխարհային գրականություն») ամսագրի գլխավոր խմբագիր։ 1991 թվականից մասնակցել է ժողովրդավարական ընդդիմությանը։ Եղել է Ալբանիայի ժողովրդավարական  կուսակցության պատգամավորության թեկնածու։ 1991 թվականի մարտին առաջին անգամ ընտրվել է Ալբանիայի խորհրդարանի պատգամավոր։ 2005 թվականին նշանակվել է Ֆրանսիայում Ալբանիայի դեսպան։
2005 թվականի սեպտեմբերի 11-ից մինչև 2007 թվականի ապրիլի 24-ը Մուստաֆայը զբաղեցրել է արտաքին գործերի նախարարի պաշտոնը, վարչապետ Սալի Բերիշայի կառավարությունում։ Քննադատության է ենթարկվել Կոսավոյի հարցում դրսևորած չափազանց մեղմ դիրքորոշման համար։ 2007 թվականի ապրիլի 24-ին Մուստաֆայը հրաժարական է տվել և ապրիլի 25-ին նրան փոխարինել է Լյուլզիմ Բաշան։ Մուստաֆայը հրաժարական է տվել Սալի Բերիշայի հետ տարաձայնությունների պատճառով։ Վարչապետի հետ ունեցած հետագա տարաձայնությունները հանգեցրին 2009 թվականի մայիսին Մուստաֆայի քաղաքականությունից դուրս գալուն։
Բեսնիկ Մուստաֆայը Ալբանիայում հիմնված Միջազգային հետազոտությունների Ալբանիայի ինստիտուտի խորհրդի նախագահն է։


== Ստեղծագործություններ ==
Բեսնիկ Մուստաֆայը հայտնի է որպես չորս բանաստեղծական ժողովածուների հեղինակ, էսսեների ժողովածու, գիրք երեխաների համար, վեպեր և վիպակներ։      
Բեսնիկ Մուստաֆայը օտար լեզուներով առավել շատ թարգմանված ալբանացի գրողներից մեկն է։ Նրա մի շարք ստեղծագործություններ թարգմանվել են ֆրանսերեն, գերմաներեն և բուլղարերեն։

Բանաստեղծությունների ժողովածուMotive te gezuara (Ուրախ շարժառիթներ) (1978)
Fytyrë burri (Տղամարդկային դեմք) (1987)
Legjenda e lindjes sime (Լեգենդ իմ ծննդյան մասին) (1998)ԱրձակVera pa kthim (Ամառ, որտեղից վերադարձ չկա) (1989)
Gjinkallat e vapës (Կնճիթավոր ճպուռների ջերմությունը) (1994)
Një sagë e vogël (Ոչ մեծ սագա) (1995)
Daullja prej letre (Թղթի գլանակ) (1996)
Boshti (Սռնի) (1998)էսսեMidis krimeve dhe mirazheve (հանցագործությունների և հրաշքների շարքից) (1999)ԿինոսցենարՄաո Ցզե Դուն /Mao Ce Dun (2008)


== Ծանոթագրություններ ==
Պոդբելսկ

Պոդբելսկ (ռուս.՝ Подбельск), գյուղ Ռուսաստանի Սամարայի մարզի Պոխվիստնևսկի շրջանի կազմում։
Բնակչությունը 2002 թվականին գրանցված տվյալներով կազմում էր 3417 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալիս Կապլանջյան

Ալիս Կապլանջյան (դեկտեմբերի 1, 1952(1952-12-01), Երևան, Հայկական ԽՍՀ, ԽՍՀՄ), հայ դերասան։
Դերասան Ալեքսանդր Խաչատրյանի կինն է։


== Կենսագրություն ==
1969-1973 թվականներին սովորել է Երևանի գեղարվեստա-թատերական ինստիտուտում։ 1973-1991 թվականներին աշխատել է Երևանի Սունդուկյանի անվան ազգային ակադեմիական թատրոնում` որպես դերասանուհի։ Այդ ընթացքում թատրոնում խաղացել է բազմաթիվ դերեր, միաժամանակ նկարահանվել է «Հայֆիլմ» կինոստուդիայում ավելի քան 10 ֆիլմերում։
1992 թվականից տեղափոխվել է ԱՄՆ և բնակվում է Լոս Անջելես քաղաքում։ 2007 թվականից նկարահանվել է «Արմենիա» հեռուստաընկերության «Կյանքի գինը», «Վերադարձ» և «Կյանքի գինը-2», «Կտակով թագուհին» հեռուստասերիալներում։ 2012 թվականին նկարահանվել է «US Արմենիա» հեռուստաընկերության «Ամերիկյան պատմություն» հեռուստասերիալում։


== Ֆիլմագրություն ==


=== Հեռուստասերիալներ ===


== Ծանոթագրություններ ==
Բարթիկյան

Բարթիկյան, հայկական ազգանուն։


== Ազգանունը կրողներ ==
Հրաչ Միքայելի Բարթիկյան (1927-2011), պատմաբան, բյուզանդագետ։
Միքայել Հակոբի Բարթիկյան (1887-1968), հրապարակախոս, հասարակական գործի։


== Տես նաև ==
Բարդուղիմեոսյան
Բարթուղյան
Բարթումյան


== Ծանոթագրություններ ==
Սուլեյման Ստալսկու շրջան

Սուլեյման Ստալսկու շրջան (ռուս.՝ Сулейман-Стальский район), մունիցիպալ շրջան Ռուսաստանի Դաշնության Դաղստան հանրապետությունում։
Ստեղծվել է 1929 թվականին։ Վարչական կենտրոնը՝ Կասումկենտ։


== Աշխարհագրություն ==
Շրջանի տարածքի մակերեսը կազմում է 666,3 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 56081 մարդ։ Բնակչության խտությունը կազմում էր 84,17 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռեդվուդ (ազգային պարկ)

Ռեդվուդ-ազգային պարկ (անգլ.՝ Redwood National and State Parks), ազգային պարկ, որը գտնվում է ԱՄՆ Կալիֆորնիա նահանգում, Սան Ֆրանցիսկոյի հյուսիսում։
Ստեղծվել է 1968 թվականի հոկտեմբերի 2-ին, երբ նախագահ Լինդոն Ջոնսոնը ստորագրեց ազգային արգելոց ստեղծելու հրամանը։ Ընդհանուր մակերեսը 23500 հա է։ Այգու տարածքը ընդգրկում է սեկվոյաների 3 հիմնական այգիներ (Ջեդեդի Սմիթ, Դել Նորտե և Պրերի Քրիք)։ 1978 թվականին ազգային կոնգրեսը ընդունեց որոշում՝ ազգային այգին ընդլայնել շուրջ 19400 հեկտարով։
«Աստղային պատերազմներ» ֆիլմի մոլորակ Էնդորի տեսարանները նկարահանվել են Ռեդվուդ ազգային պարկում, հատկապես լանդշաֆտների տեսարանները։
Այգում աճում են հնագույն սեկվոյանների անտառներ։ Այս ծառերը համարվում են աշխարհի ամենահզոր ծառատեսակները։ Բացի սեկվոյայի անտառներից, պարկում պահպանվում են նաև յուրահատուկ ֆլորա և ֆաունա, մոխրահողերի արոտավայրերը, քաղաքակրթության հետքեր, գետերի և առվակների մասերը, ինչպես նաև 60 կմ երկարություն ունեցող չօգտագործված ափեզրերը։


== Ծանոթագրություններ ==
Գրիբոյեդով (Արմավիրի մարզ)

Գրիբոյեդով  (նախկին անվանումները` Քյոլանլու, Արալըխ),
գյուղ Հայաստանի Հանրապետության Արմավիրի մարզի Վաղարշապատի տարածաշրջանում, Վաղարշապատ քաղաքից մոտ 4 կմ հարավ-արևմուտք, մարզկենտրոն Արմավիրից` մոտ 18 կմ արևելք։ Վերանվանվել է Գրիբոյեդով  1978 թ. հունվարի 25-ին։


== Անվանումներ ==
Նախկինում ունեցել է Քյոլանլու, Արալըխ, Արալըխ Բաշքյանդ, Արալըխ Քյոլանլու, Արալըկ, Քյոլանի Արալըխ, Վերին Քյոլանլու անվանումները։ Գրիբոյեդով է վերանվանվել 1978 թ.-ին ի պատիվ անվանի ռուս գրող և դիվանագետ Ալեքսանդր Սերգեևիչ Գրիբոյեդովի։


== Աշխարհագրություն ==
Գյուղը տեղադրված է Միջինարաքսյան հարթավայրում՝ ծովի մակարդակից 840 մ բարձրության վրա։ Կլիման չոր խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։ Հարուստ է արտեզյան ջրերով, որոնք օգտագործվում են որպես խմելու ջուր։


== Բնակչություն ==
Ըստ ՀՀ 2011 թ. մարդահամարի արդյունքների` Գրիբոյեդովի մշտական բնակչությունը կազմել է 1845, առկա բնակչությունը` 1754 մարդ։ Մինչև 1918 թ. եղել է ադրեջանաբնակ։
Գյուղի բնակչության նախնիների հիմնական մասը տեղափոխվել են Արևմտյան Հայաստանից, իսկ 1950-ական թթ այստեղ են հաստատվել Հայաստանի և Ղարաբաղի տարբեր շրջաններից։
Ըստ ազգային վիճակագրական ծառայության տվյալների 2005 թ-ին համայնքն ունեցել է 1904 առկա բնակիչ, որից տղամարդիկ կազմում են 48%, կանայք՝ 52%։ Ըստ տարիքային կազմի բնակչությունը բաշխված է հետևյալ կերպ. մինչաշխատունակներ՝ 26%, աշխատունակներ՝ 59%, հետաշխատունակներ՝ 15%։
Գրիբոյեդովի բնակչության փոփոխությունը ժամանակի ընթացքում` ստորև.


== Տնտեսություն ==
Գյուղն ունի 397 առկա տնտեսություն։ Գյուղատնտեսական հողահանդակներում մեծ բաժին ունեն վարելահողերը (237 հա), պտղատու (7 հա) և խաղողի այգիները (50 հա)։ Պետական հողերը գլխավորապես օգտագործվում են որպես վարելահողեր՝ զբաղեցնելով 172 հա։ Գյուղատնտեսական հողահանդակները ոռոգվում են Արմավիրի ջրանցքի ջրերով։ Զբաղվում են պտղաբուծությամբ, բանջարաբուծությամբ, այգեգործությամբ, թռչնաբուծությամբ, խոշոր եղջերավոր անասնապահությամբ։


== Հասարակական կառույցներ ==
Գրիբոյեդովն ունի միջնակարգ դպրոց, մանակապարտեզ, գրադարան, բուժկետ, կապի հանգույց։


== Հետաքրքիր փաստեր ==
Գյուղից հյուսիս-արևելք կա մի հնավայր, որտեղ հայտնաբերվել են խեցեղեն և այլ իրեր։


== Տես նաև ==
Գրիբոյեդովի պատմության և մշակույթի անշարժ հուշարձանների ցանկ (Արմավիրի մարզ)


== Ծանոթագրություններ ==


== Արտաքին հղումներ ==
Էջը Արմավիրի մարզպետարանի կայքում Archived 2013-06-16 at the Wayback Machine.
Համայնքի ղեկավարի Էջը Արմավիրի մարզպետարանի կայքում Archived 2013-06-16 at the Wayback Machine.
Նովի Բուգ

Նովի Բուգ (ուկրաիներեն՝ Новий Буг), քաղաք Ուկրաինայի Նիկոլաևի մարզի Նովի Բուգի շրջանում, շրջկենտրոն։ Բնակավայրը նախկինում նաև անվանվել է Կուցայա Բալկա, Սեմյոնովկա, Նովոպավլովկա։
2011 թվականի տվյալներով Նովի Բուգ քաղաքում բնակվում էր 15 686 մարդ։ Բնակավայրը զբաղեցնում է 12 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սլավգորոդսկի գյուղական խորհուրդ (Կրասնոպոլսկի շրջան)

Սլավգորոդսկի գյուղական խորհուրդ  (ուկրաիներեն՝ Славгородська сільська рада), Ուկրաինայի Սումիի մարզի Կրասնոպոլսկի շրջանում։
2001 թվականի տվյալներով Սլավգորոդսկի գյուղական խորհրդում բնակվում էր 1727 մարդ։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)